ຜູ້ນຳຂອງຮົງກົງ ວ່າ ລັດຖະບານ ບໍ່ເຫັນພ້ອມ ກັບ ການຈັດອັນດັບ ​ສິນ​ເຊື່ອ ຂອງມູດດີ
ທ່ານນາງແລມ ໄດ້ກ່າວຕື່ມວ່າ “ການຕັດສິນໃຈຂອງບໍລິສັດມູດດີ ນັ້ນ ໂດຍພື້ນຖານຂອງພວກເຮົາແລ້ວ ຍັງຄົງ ແຂງແກ່ນຫຼາຍ ບໍ່ວ່າ ຈະເປັນເລື້ອງ ນຶ່ງປະເທດ ສອງລະບົບການປົກຄອງດ້ວຍ​ຕົວ​ບົດກົດໝາຍ ​ການເຊື່ອມໂຍງກັນ
ຜູ້ນຳຂອງຮົງກົງ ໃນວັນອັງຄານມື້ນີ້ ໄດ້ກ່າວວ່າ ຄະນະລັດຖະບານ ຂອງທ່ານນາງ ບໍ່ ເຫັນດີ ກັບບໍລິສັດ ຈັດອັນດັບສິນເຊື່ອ ມູດດີ ທີ່ໄດ້ລົດລະດັບ ສະພາບສິນເຊື່ອ ຂອງ ຮົງກົງ ຈາກທຸ່ນທ່ຽງ ໃຫ້ເປັນ ບໍ່ດີ ທ່ານນາງແລມ ໄດ້ກ່າວວ່າ ລັດຖະບານບໍ່ເຫັນດີ ກັບ ເຫດຜົນຂອງບໍລິສັດມູດີ ໃນການ ປະເມີນຜົນ ທ່ານນາງຍັງໄດ້ຍອມຮັບຮູ້ວ່າ ການປະທ້ວງທັງຫຼາາຍໄດ້ ເຮັດໃຫ້ຊື່ສຽງ ຂອງຮົງກົງ ມີຮອຍດ່າງ ທ່ານນາງແລມ ໄດ້ກ່າວວ່າ “ຄຳແນະນຳທີ່ພວກເຮົາໄດ້ຮັບ ກໍແມ່ນວ່າ ເວລາຍັງບໍ່ເໝາະ ສົມ ເພາະວ່າ ພວກເຮົາຍັງຢູ່ໃນສະພາບ ຄວາມວຸ້ນວາຍຂອງສັງຄົມຢູ່ ການລົບກວນ ການກໍ່ຄວາມຮຸນແຮງ ແລະການຈະລາຈົນ ເປັນຕົ້ນ ຊຶ່ງໄດ້ເກີດຂຶ້ນຢູ່ຕະຫຼອດມາ ບາງ ທີ ມັນຈະບໍ່ເປັນທາງ ທີ່ມີປະສິດທິພາບ ຕໍ່ຄ່າໃຊ້ຈ່າຍ ໃນການໃຊ້ງົບປະມານ ຂອງລັດ ຖະບານ ເພື່ອເລີ້ມຕົ້ນການບູລະນະສ້າງສາ ຮົງກົງຄືນໃໝ່ ແຕ່ບໍ່ໄວກໍຊ້າ ພວກເຮົາກໍ ຈະຕ້ອງໄດ້ເຮັດເຊັ່ນນັ້ນ ຍ້ອນວ່າ ຂ້າພະເຈົ້າມີຄວາມໝັ້ນໃຈຫຼາຍ ໃນພື້ນຖານຂອງ ຮົງກົງ ” ທ່ານນາງແລມ ໄດ້ກ່າວຕື່ມວ່າ “ການຕັດສິນໃຈຂອງບໍລິສັດມູດດີ ນັ້ນ ໂດຍພື້ນຖານ ຂອງພວກເຮົາແລ້ວ ຍັງຄົງແຂງແກ່ນຫຼາຍ ບໍ່ວ່າ ຈະເປັນເລື້ອງ ນຶ່ງປະເທດ ສອງລະບົບ ການປົກຄອງດ້ວຍຕົວບົດກົດໝາຍ ການເຊື່ອມໂຍງຕໍ່ກັນ ໂອກາດທັງຫຼາຍ ຂອງພວກ ເຮົາ ທີ່ຈະເກີດຈາກໂຄງການລິເລີ້ມແຫ່ງຊາດ ແລະ ໂຄງການອື່ນໆ ເວລານັ້ນ ຈະມາ ເຖິງ ສຳລັບພວກເຮົາ ເພື່ອທີ່ຈະສ້ອມແປງ ຄວາມເສັຍຫາຍທີ່ໄດ້ຖືກທຳລາຍ ຕໍ່ຊື່ສຽງ ຂອງຮົງກົງ ” ທ່ານນາງແລມ ໄດ້ກ່າວອີກວ່າ ທ່ານນາງ ຈະເລີ້ມຕົ້ນ ການປຶກສາຫາລື ກັບຊຸມຊົນ ໃນ ສັບປະດາໜ້າ ໂດຍໃຫ້ໂອກາດແກ່ມະຫາຊົນ ສະແດງອອກ ຄວາມເປັນຫ່ວງໃດໆ ຂອງ ພວກເຂົາເຈົ້າ ຕໍ່ໜ້າທີມງານ ຄະນະປົກຄອງຂອງທ່ານນາງ ທ່ານນາງ ໄດ້ເວົ້າວ່າ “ຍ້ອນວ່າ ພວກເຮົາຈຮະເຂົ້າສູ່ການປົກຄອງແບບໃໝ່ທີ່ ເປັນ ແບບເປີດກວ້າງຫຼາຍຂຶ້ນ ແລະແບບເພື່ອເຈາະຈົງໃສ່ພວກຄົນຫຼາຍຂຶ້ນ ຂ້າພະເຈົ້າຄຶດ ວ່າ ການປຶກສາຫາລືແບບນີ້ ຈະມີປະໂຫຍດຫຼາຍ ເພື່ອວ່າ ຈຸດປະສົງຂອງການຈັດຕັ້ງ ການປຶກສາຫາລືແບບນີ້ ຂ້າພະເຈົ້າສາມາດ ຮັບປະກັນໃຫ້ທ່ານ ວ່າ ອັນນີ້ ບໍ່ເປັນແບບ ອັນ ທີ່ເປັນພຽງປະເພດວຽກງານໂຄສະນາລ້າໆ ມັນ ມີເຈດຕະນາ ທີ່ຈະເປັນການຈັດ ຕັ້ງທີ່ດີແທ້ໆ ທີ່ຈະຍື່ນຍົງ ແລະບາງທີ ໃນຂັ້ນໄລຍະຍາວ ” ທ່ານນາງແລມ ຍັງໄດ້ປົກປ້ອງການກະທຳຂອງພວກຕຳຫຼວດ ຊຶ່ງໄດ້ເຮັດໃຫ້ມີການຖືກ ຕຳໜິຕິຕຽນ ຈາກບັນດານັກຂ່າວໃນທ້ອງຖິ່ນ ແລະພວກປະທ້ວງທັງຫຼາຍ ກ່ຽວກັບ ການໃຊ້ຄວາມຮຸນແຮງເກີດຂອບເຂດ ຂະບວນການປະທ້ວງ ໄດ້ເລີມຕົ້ນຂຶ້ນ ໂດຍການບໍ່ເຫັນພ້ອມກັບ ຮ່າງກົດໝາຍ ສົ່ງຄົນ ຮ້າຍຂ້າມແດນ ທີ່ຈະອະນຸຍາດໃຫ້ສົ່ງຜູ້ກະທຳຜິດທາງອາຍາ ໄປໃຫ້ຈີນ ແຜ່ນດິນໃຫຍ່ ດຳເນີນຄະດີ ແລະໄດ້ເຕີບໃຫຍ່ຂຶ້ນກາຍເປັນຂະບວນການປະທ້ວງ ຂະໜາດໃຫຍ່ ຕໍ່ ຕ້ານລັດຖະບານ ເພື່ອຊຸກຍູ້ໃຫ້ມີເສລີພາບ ແລະປະຊາທິປະ ໄຕຫຼາຍຂຶ້ນ Lam said: